Document ID: 32012D0282

KOMISSION TÄYTÄNTÖÖNPANOPÄÄTÖS,
annettu 22 päivänä toukokuuta 2012,
päätöksen 2008/425/EY muuttamisesta siltä osin kuin on kyse tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää unionin rahoitusta koskevien jäsenvaltioiden hakemusten vakiovaatimuksista
(tiedoksiannettu numerolla C(2012) 3193)
(ETA:n kannalta merkityksellinen teksti)
(2012/282/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 10 kohdan,
sekä katsoo seuraavaa:
(1)
Päätöksessä 2009/470/EY säädetään menettelyistä, jotka säätelevät unionin osallistumista eläintautien ja zoonoosien hävittämis-, torjunta- ja seurantaohjelmien rahoitukseen.
(2)
Päätöksessä 2009/470/EY säädetään, että jäsenvaltioiden on esitettävä komissiolle viimeistään kunkin vuoden huhtikuun 30 päivänä seuraavan vuoden aikana alkavat yksi- tai monivuotiset ohjelmat, joita varten jäsenvaltiot toivovat saavansa unionin rahoitusta. Kyseisen päätöksen nojalla otetaan käyttöön unionin rahoitustoimenpide niiden kustannusten korvaamiseksi, joita jäsenvaltioille aiheutuu kyseisen päätöksen liitteessä olevassa luettelossa mainittujen eläintautien ja zoonoosien kansallisten hävittämis-, torjunta- ja seurantaohjelmien rahoittamisesta.
(3)
Tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää yhteisön rahoitusta koskevien jäsenvaltioiden hakemusten vakiovaatimuksista 25 päivänä huhtikuuta 2008 tehdyssä komission päätöksessä 2008/425/EY (2) säädetään, että jäsenvaltioiden, jotka hakevat unionilta rahoitustukea tiettyjen eläintautien kansallisille hävittämis-, torjunta- ja seurantaohjelmille, on toimitettava hakemukset, joihin sisältyvät tietyt mainitun päätöksen liitteissä I-V tarkoitetut tiedot.
(4)
Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 (3) säädetään jäsenvaltioiden vuotuisista ohjelmista naudoissa, lampaissa ja vuohissa esiintyvien tarttuvien spongiformisten enkefalopatioiden valvontaa varten. Kyseistä asetusta on muutettu useaan kertaan päätöksen 2008/425/EY hyväksymisen jälkeen, siltä osin kuin on kyse ohjelmien puitteissa yhteisrahoitettavia hävittämis- ja seurantatoimenpiteitä koskevista säännöistä.
(5)
Siipikarjassa ja luonnonvaraisissa linnuissa esiintyvän lintuinfluenssan valvontaohjelmien täytäntöönpanosta jäsenvaltioissa 25 päivänä kesäkuuta 2010 annettu komission päätös 2010/367/EU (4) hyväksyttiin komission päätöksen 2007/268/EY (5) hyväksymisen jälkeen saatujen kokemusten ja esitettyjen tieteellisten näkemysten perusteella. Päätös 2007/268/EY kumottiin päätöksellä 2010/367/EU. Päätöstä 2008/425/EY olisi päivitettävä, jotta voidaan ottaa huomioon mainitut muutokset, erityisesti valvontaohjelmien tavoitteisiin liittyvät muutokset.
(6)
Jotta kansallisten ohjelmien hyväksyttäväksi toimittaminen, arviointi ja hyväksyminen helpottuisivat entisestään, jäsenvaltioiden olisi toimitettava hakemukset sähköisesti 1 päivästä tammikuuta 2013 alkaen niiden ohjelmien osalta, joihin sovelletaan päätöksen 2008/425/EY liitteiden I-IV vaatimuksia. Sen vuoksi kyseisten liitteiden rakennetta olisi mukautettava tietojen sähköistä toimittamista ja käsittelyä varten.
(7)
Sen vuoksi olisi muutettava päätöksen 2008/425/EY liitteissä I-IV esitettyjä vakiovaatimuksia, jotka koskevat tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää unionin rahoitusta koskevien jäsenvaltioiden hakemusten toimittamista, ja saatettava ne johdonmukaisiksi asiaankuuluvan unionin lainsäädännön muutosten kanssa sekä yhteensopiviksi hakemusten toimittamiseen käytettävän sähköisen järjestelmän kanssa. Selkeyden vuoksi päätöksen 2008/425/EY liitteet I-IV olisi korvattava tämän päätöksen liitteellä.
(8)
Sen vuoksi päätöstä 2008/425/EY olisi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2008/425/EY seuraavasti:
1)
Lisätään 1 a artikla seuraavasti:
”1 a artikla
Jäsenvaltioiden on 1 päivästä tammikuuta 2013 alkaen toimitettava 1 artiklan a-d alakohdassa tarkoitetut hakemukset sähköisesti käyttäen komission tähän tarkoitukseen laatimia sähköisiä vakiolomakkeita.”
2)
Korvataan liitteet I-IV tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä toukokuuta 2012.

Labels: 5
0
6
12
15